Stundar maður eitthvað þegar það er gert í fyrsta sinn?

Læt mér í léttu rúmi liggja hvar og hvernig þetta spænska karlhró gerði dodo í fyrsta sinn. Hitt þykir mér að það er kalla að hann hafi stundað kynlíf í það skiptið -- að stunda þýðir að mínu viti að leggja stund á eitthvað, iðka það aftur og aftur, og í fyrsta sinn sem það er iðkað er það enn of sjaldgæft til að hægt sé að kalla það ástundun.

Þarna segir einnig „Sem leiðtogi héraðsstjórnarinnar þá ætti hann að vera ungu fólki í Cantabria sem góð fyrirmynd“. Þarna finnst mér tveimur orðum gersamlega ofaukið: þá og sem.

Maður gæti haldið að í hópi þeirra sem skrifa fréttir mbl.is sé fólk sem ekki hefur íslensku að móðurmáli. Kannski er það svo, en það verður samt að gera lágmarks kröfur til málfærni þess.

Fyrri ummæli:
Kannski hefur gamli graddinn bara gert það svo margoft í þetta "fyrsta sinn" að það réttlætti að segja hann hafa stundað það. Sprækir þessir spánverjar!

Spánverjar - með stórum staf sko! Ekki má nú gera lítið úr svona mikilmennum.

||

Fyrirgefðu, Sigurður minn heheh, ég bara gat ekki stillt mig þarna.. ég skal reyna að hringa upp púkaskottið. Það er engu að treysta þegar umvöndunarsinnar mbl.is eru annars vegar, eins og dæmin sanna. En þú átt nú alltaf í önnur hús að venda, kæmi til þeirra óskapa...

Athugasemdir undirritaðrar eru alfarið á ábyrgð skrifanda en endurspeglar ekki á neinn hátt skoðanir eða afstöðu mbl.is, og Morgunblaðsins.

Ummæli:
Þegar fréttalesarar eru farnir að tala um Myglubrauðina (Miklubrautina) og maður les varla svo frétt að hún sé ekki full af ambögum þá held ég að full þörf sé á málvöndunarsinnum.

Verkefni: Lyndi
Merking: Neikvætt